62021CO0464_INF
Διάταξη του Δικαστηρίου (έκτο τμήμα) της 26ης Απριλίου 2022 – Universitat de Barcelona
(Υπόθεση C‑464/21)
«Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Κοινωνική πολιτική – Οδηγία 1999/70/ΕΚ – Συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Διαδοχικές συμβάσεις εργασίας ορισμένου χρόνου στον δημόσιο τομέα – Ρήτρα 2 και ρήτρα 3, σημείο 1 – Πεδίο εφαρμογής – Έννοια του “εργαζομένου ορισμένου χρόνου”»
Κοινωνική πολιτική – Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Οδηγία 1999/70 – Πεδίο εφαρμογής – Εργαζόμενος βάσει διαδοχικών συμβάσεων εργασίας ορισμένου χρόνου στον δημόσιο τομέα – Αναχαρακτηρισμός, ως κύρωση, της σχέσης εργασίας σε σχέση αορίστου χρόνου σε μη μόνιμη θέση – Εμπίπτει
(Οδηγία 1999/70 του Συμβουλίου, παράρτημα, ρήτρες 2 και 3, σημείο 1)
(βλ. σκέψεις 22-26)
Διατακτικό
Η ρήτρα 2 και η ρήτρα 3, σημείο 1, της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999 και προσαρτάται στην οδηγία 1999/70/ΕΚ του Συμβουλίου, της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, έχουν την έννοια ότι εμπίπτει στο πεδίο εφαρμογής της εν λόγω συμφωνίας-πλαισίου εργαζόμενος με τον οποίο εργοδότης του δημόσιου τομέα έχει συνάψει διαδοχικές συμβάσεις εργασίας ορισμένου χρόνου, με αποτέλεσμα τον ενδεχόμενο αναχαρακτηρισμό, ως κύρωση, της σχέσης εργασίας σε «σχέση αορίστου χρόνου σε μη μόνιμη θέση».